BCPG บวกแรง 3% ลุ้น Q4/60 ฟื้นตัวหลังไม่มีค่าใช้จ่ายพิเศษ โบรกฯเชียร์ “ซื้อ” เป้า 25 บาท
BCPG บวกแรง 3% ลุ้น Q4/60 ฟื้นตัวหลังไม่มีค่าใช้จ่ายพิเศษ โบรกฯเชียร์ "ซื้อ" เป้า 25 บาท ล่าสุด ณ เวลา 14.43 น. ราคาอยู่ที่ 22.10 บาท บวก 0.70 บาท หรือ 3.27% สูงสุดที่ 22.20 บาท ต่ำสุดที่ 21.30 บาท มูลค่าซื้อขายที่ 504.65 ล้านบาท
28 พ.ย. 2560

ผู้สื่อข่าวรายงานว่า ราคาหุ้นบริษัท บีซีพีจี จำกัด (มหาชน) หรือ BCPG  ณ เวลา 14.43 น. ราคาอยู่ที่ 22.10 บาท บวก 0.70 บาท หรือ 3.27% สูงสุดที่ 22.20 บาท ต่ำสุดที่ 21.30 บาท มูลค่าซื้อขายที่ 504.65 ล้านบาท ขณะที่ดัชนีตลาดหุ้นไทยโดยรวมบวก 0.53%

ด้านนักวิเคราะห์ บล.เอเอสแอล ระบุในบทวิเคราะห์ว่า แนะนำ “ซื้อ” หุ้น BCPG ในราคาเป้าหมายที่ 25 บาทต่อหุ้น โดยคาดจะเห็นกำไรสุทธิไตรมาส 4/60 กลับมาฟื้นตัวในระดับปกติ เนื่องจากไม่มีค่าใช้จ่ายพิเศษ และการรับรู้รายได้จากโครงการโรงไฟฟ้าพลังงานความร้อนใต้พิภพ ในระดับปกติ
หลังไตรมาส 3/60 ที่ผ่านมามีค่าใช้จ่ายพิเศษ อีกทั้งยังคงมุมมองเชิงบวกต่อแนวโน้มผลประกอบการ BCPG ตามแผนขยายกำลังผลิต
ด้านกำไรสุทธิปี 61 คาดว่าจะเติบโต 28% เทียบกับปีนี้ จากกำลังผลิตโรงไฟฟ้าในต่างประเทศที่เพิ่มขึ้น ขณะที่ระยะยาวเราคาดว่าบริษัทจะมีกำไรสุทธิเติบโต 15% ต่อปี